Հավելված N 22

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԲՈՒՍԱՍԱՆԻՏԱՐԻԱՅԻ ՎԱՐՉՈՒԹՅԱՆ ԳԼԽԱՎՈՐ ՏԵՍՈՒՉ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) բուսասանիտարիայի վարչության (այսուհետ՝ Վարչություն) գլխավոր տեսուչ (այսուհետ՝ Գլխավոր տեսուչ) (ծածկագիրը՝ 70-26.3-Մ2-3)**1.2.** **Ենթակա և հաշվետու է**  Գլխավոր տեսուչն անմիջական ենթակա և հաշվետու է Վարչության պետին․  **1.3. Փոխարինող պաշտոնի կամ պաշտոնների անվանումները** Գլխավոր տեսուչի բացակայության դեպքում նրան փոխարինում է Վարչության պետը կամ Վարչության գլխավոր տեսուչներից մեկը.  **1.4. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․ 49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. իրականացնում է պեստիցիդների և ագրոքիմիկատների ներմուծման, արտահանման, պահպանման, փոխադրման, իրացման, oգտագործման գործընթացների նկատմամբ պետական վերահսկողության աշխատանքները․ 2. իրականացնում է Հայաստանի Հանրապետության տարածքում վնասակար oրգանիզմներ հայտնաբերելու և դրանց հետագա տարածումը կանխարգելելու նպատակով իրականացվող բուսասանիտարական մոնիթորինգի աշխատանքները․ 3. իրականացնում է բուսասանիտարական մոնիթորինգի արդյունքների վերլուծության և դրա հիման վրա Հայաստանի Հանրապետության տարածքում բացակայող կամ սահմանափակ տարածում ունեցող կարանտին և կարգավորվող ոչ կարանտին վնասակար oրգանիզմների ցանկի նախապատրաստման և հաստատման ներկայացման աշխատանքները. 4. իրականացնում է Հայաստանի Հանրապետությունում պետական գրանցում չստացած, oգտագործումից հանված, ժամկետանց, անորակ և արգելված պեստիցիդների իրացման և oգտագործման արգելման ուղղված աշխատանքները. 5. իրականացնում է ֆիզիկական և իրավաբանական անձանց տրվող պեստիցիդների և ագրոքիմիկատների ներմուծման և արտահանման եզրակացությունների նախապատրաստման և հաստատման ներկայացման աշխատանքները. 6. իրականացնում է Տեսչական մարմնի մարզային կենտրոնների կողմից կատարված աշխատանքների արդյունքների ամփոփման, խնդիրների վերհանման և դրանց վերաբերյալ առաջարկությունների ներկայացման աշխատանքները. 7. իրականացնում է ներմուծվող բուսասանիտարական հսկման ենթակա բեռներում հայտնաբերված կարանտին վնասակար oրգանիզմների մասին արտահանող երկրի բուսասանիտարիայի բնագավառի պետական մարմնին, Բույսերի պաշտպանության եվրոպական և միջերկրածովյան կազմակերպությանը և Բույսերի պաշտպանության միջազգային համաձայնագրի քարտուղարությանը ծանուցման աշխատանքները. 8. իրականացնում է մարզային կենտրոնների կողմից կատարված աշխատանքների արդյունքների ամփոփման, խնդիրների վերհանման և դրանց լուծման վերաբերյալ առաջարկությունների ներկայացման աշխատանքները. 9. իրականացնում է բուսասանիտարիայի բնագավառը կարգավորող օրենքների և իրավական այլ ակտերի նախագծերի նախապատրաuտման աշխատանքներին աջակցության տրամադրման աշխատանքները. 10. իրականացնում է Հայաստանի Հանրապետության կառավարությունից, նախարարություններից և այլ մարմիններից ստացված օրենքների և իրավական այլ ակտերի նախագծերի վերաբերյալ կարծիքների տրամադրման աշխատանքները. 11. իրականացնում է բուսասանիտարիայի բնագավառում Տեսչական մարմնի վերահսկողության մոնիթորինգային գործունեության արդյունքների ամփոփման, վերլուծության, խնդիրների և բացերի վերհանման աշխատանքները. 12. իրականացնում է մոնիթորինգային ծրագրերի նախագծման և իրականացման վերաբերյալ առաջարկությունների ներկայացման աշխատանքները. 13. իրականացնում է բուսասանիտարիայի բնագավառում Տեսչական մարմնի քաղաքականության, նպատակների և խնդիրների իրականացման վերաբերյալ առաջարկությունների ներկայացման աշխատանքները. 14. մասնակցում է բուսասանիտարիայի բնագավառում Տեսչական մարմնի գործունեության վերաբերյալ ծրագրերի մշակման և իրականացման աշխատանքներին. 15. մասնակցում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին.   **Իրավունքները՝**   * համապատասխան մարմնի տարբեր ստորաբաժանումների ներկայացուցիչների հետ առաջադրված խնդիրների լուծմանն ուղղված մասնագիտական քննարկումներ կազմակերպել․ * համապատասխան շահագրգիռ մարմիններից ստանալ մասնագիտական կարծիքներ և առաջարկություններ․ * իրեն վերապահված գործառույթների և գործունեության բնագավառին առնչվող հարցերի և խնդիրների լուծմանն ուղղված մասնագիտական առաջարկություններ, կարծիքներ և դիտարկումներ ներկայացնել․ * աշխատանքային ունակությունների և մասնագիտական հմտությունների, կարողությունների կատարելագործման նպատակով մասնակցել ուսումնական դասընթացների, սեմինարների, գիտաժողովների․ * Տեսչական մարմնի մարզային կենտրոններից և բուսասանիտարիայի բնագավառում գործունեություն իրականացնող ֆիզիկական և իրավաբանական անձանցից պահանջել անհրաժեշտ փաստաթղթեր, հաշվետվություններ և այլ անհրաժեշտ տեղեկատվություն․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր․ * մասնակցել Վարչության առջև դրված խնդիրների և գործառույթների իրականացման հետ կապված խորհրդակցություններին, աշխատանքային և մասնագիտական քննարկումներին, ինչպես նաև Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * նախապատրաստել Հայաստանի Հանրապետության տարածքում բուսասանիտարական մոնիթորինգի տարեկան ծրագիրը՝ բույսերի վնասակար օրգանիզմների հայտնաբերման և դրանց հետագա տարածման կանխարգելման նպատակով. * նախապատրաստել և հաստատման ներկայացնել ֆիզիկական և իրավաբանական անձանց տրվող պեստիցիդների և ագրոքիմիկատների ներմուծման և արտահանման եզրակացությունները. * վնասակար օրգանիզմներ հայտնաբերելու դեպքում միջոցներ ձեռնարկել վնասակար օրգանիզմի վերացման, իսկ անհնարինության դեպքում դրանց տարածումը կանխարգելելու ուղղությամբ․ * վերլուծել հայտնաբերված վնասակար օրգանիզմի ռիսկը տվյալ տարածքի համար ձեռնարկված միջոցառումների շարունակման, դադարեցման կամ փոփոխման անհրաժեշտությունը պարզելու նպատակով․ * հաշվառման էլեկտրոնային համակարգում գրանցել բուսասանիտարիայի ոլորտում բույսեր, բուսական արտադրանք, կարգավորվող առարկաներ, պեստիցիդներ և ագրոքիմիկատներ արտադրող, իրացնող, փոխադրող, ներմուծող, արտահանող, վերամշակող, պահեստավորող ֆիզիկական և իրավաբանական անձանց, վարել հաշվառման գրանցամատյան և տրամադրել բուսասանիտարական հաշվառման վկայական․ * բուսասանիտարական զննման կամ փորձաքննության արդյունքում և բուսասանիտարական կանոնների ու նորմերի բավարարման դեպքում՝ միայն հաշվառված ֆիզիկական և իրավաբանական անձանց պատկանող բույսերի, բուսական արտադրանքի և կարգավորվող այլ առարկաների համար կազմել և տրամադրել բուսասանիտարական անձնագիր․ * վերլուծել Հայաստանի Հանրապետությունում պետական գրանցում չստացած, օգտագործումից հանված, ժամկետանց, անորակ և արգելված պեստիցիդների իրացման և օգտագործման արգելմանն ուղղված աշխատանքների արդյունքները, օրենսդրության պահանջների խախտումներ հայտանաբերելու դեպքում, զեկուցել Վարչության պետին՝ ներկայացնելով դրանց վերացմանն ուղղված առաջարկություններ. * վերլուծել Տեսչական մարմնի մարզային կենտրոններից և բուսասանիտարիայի բնագավառում գործունեություն իրականացնող ֆիզիկական և իրավաբանական անձանցից ստացված համապատասխան տեղեկատվությունը և հաշվետվությունները, խախտումների, անհամապատասխանությունների հայտնաբերման դեպքում, զեկուցել Վարչության պետին․ * Վարչության պետին պարբերաբար ներկայացնել զեկուցումներ, հաշվետվություններ բուսասանիտարիայի բնագավառում Տեսչական մարմնի վերահսկողության մոնիթորինգային աշխատանքների և դրանց արդյունքների վերաբերյալ. * վերլուծել բուսասանիտարիայի բնագավառում Տեսչական մարմնի վերահսկողության մոնիթորինգային գործունեության արդյունքները, խնդիրների, բացթողումների, օրենսդրության պահանջների խախտումներ հայտնաբերելու դեպքում, Վարչության պետին ներկայացնել առկա հիմնախնդիրների, բացթողումների կարգավորման եղանակներ, միջոցներ, խնդիրների լուծման տարբերակներ՝ համապատասխան հիմնավորումներով և անհրաժեշտ փաստաթղթերով. * Վարչության լիազորությունների շրջանակներում՝ նախապատրաստել առաջարկություններ, հաշվետվություններ, տեղեկանքներ, միջնորդագրեր, զեկուցագրեր և այլ գրություններ. * ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը, բացերի, հակասությությունների հայտնաբերման դեպքում ներկայացնել դրանց վերացման, օրենսդրության կատարելագորման ուղղությամբ մասնագիտական առաջարկություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  |  |  | | --- | --- | --- | --- | --- | --- | | 1. | Ուղղություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | Բնական գիտություններ, մաթեմատիկա և վիճակագրություն | | | | 2. | Ոլորտ |  | Կենսաբանական գիտություններ | Շրջակա միջավայր | Քիմիա |   *Կամ*   |  |  |  | | --- | --- | --- | | 1. | Ուղղություն | Կրթություն | | 2. | Ոլորտ | Կրթություն | | 3. | Ենթաոլորտ | Առարկայական ուղղվածությամբ մանկավարժություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ  **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` երեք տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Կոնֆլիկտների կառավարում 3. Ժամանակի կառավարում 4. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար:  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման արդյունքների ապահովման մասնագիտական գործունեության որոշակի ոլորտին վերաբերող համապետական ազդեցություն:  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |